Publication: Magyar Közlöny
Issue: MK-2001-14 (Year: 2001, Number: 14)
Era: 1990-2004
Section: 1997. évi CLVI. törvény 26. §-ának c) pontja alapján az
Paragraph Index: 134

b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás. A Kuratórium tagja nem lehet az a személy, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget a megszűnéstől számított két évig, amely köztartozását nem egyenlítette ki. A Kuratórium tagja nem lehet a sportszervezet megszűnésétől számított két évig az a személy, aki olyan sportszervezetnél töltött be — annak megszűnését megelőző két évig — vezető tisztséget, amely az adózás rendjéről szóló törvény szerinti köztartozásait nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betöltött. A további összeférhetetlenségi szabályokat — különös tekintettel azokra, amelyek a Kuratórium és Alkuratórium tagjaira az általuk képviselt szervezeteket érintő közalapítványi döntések meghozatala során irányadóak további összeférhetetlenségi szabályokra — a Kuratórium a Szervezeti és Működési Szabályzatban állapítja meg.

Source: https://magyarkozlony.hu/hivatalos-lapok/fd110209a0c61f6da21e1617e59e08f7b4ebc81a/dokumentumok/a4ee13131cd2801b05c77b4391216643e9a7b189/letoltes